Un test pentru depistarea HIV, care va putea fi făcut de acasă, va fi disponibil în curând pe piaţa din România.

Acest test presupune analiza unei picături de sânge prelevate din vârful degetului şi va fi disponibil fără reţetă în farmacii.

Acţiunea face parte dintr-o campanie de conştientizare a importanţei testării HIV pentru depistarea timpurie a maladiei SIDA şi accesul pacienţilor la tratament adecvat şi eficient.

Campania este desfăşurată de Uniunea Naţională a Organizaţiilor Persoanelor Afectate de HIV/SIDA în parteneriat cu Institutul Naţional de Boli Infecţioase Prof. Dr. Matei Balş.